b'\n_START_ARTICLE_\nAjdovo zrno\n_START_PARAGRAPH_\nLjudska pripoved Ajdovo zrno je objavljena v knjigi Ljudska pripoved pod lipo doma\xc4\x8do, ki jo je izdala Du\xc5\xa1ica Kunaver leta 2008 v svoji samozalo\xc5\xbebi.\n_START_SECTION_\nVsebina pripovedke\n_START_PARAGRAPH_\nPripoved govori o ajdi, ki velja za slovensko sveto rastlino. Neko\xc4\x8d so se na\xc5\xa1i o\xc4\x8detje z vzhoda za\xc4\x8deli pomikati v druge dele Evrope, ker je bilo tam \xc5\xbee preve\xc4\x8d ljudi. Boginja je na\xc5\xa1im miroljubnim o\xc4\x8detom dala zrno ajde in jim svetovala, naj ga, koderkoli bodo potovali, zakopljejo v zemljo. \xc4\x8ce bo ozelenelo in zraslo naj tam ostanejo, \xc4\x8de pa se to ne bo zgodilo v treh dneh, pa naj ga izkopljejo in se pomaknejo naprej. In zrno ni zraslo nikjer drugje, le v slovenski zemlji je prineslo sad.'